CELEX: 62009CN0274
Language: fi
Date: 2009-07-20 00:00:00
Title: Asia C-274/09: Ennakkoratkaisupyyntö, jonka Oberlandesgericht München (Saksa) on esittänyt 20.7.2009 — Privater Rettungsdienst und Krankentransport Stadler v. Zweckverband für Rettungsdienst und Feuerwehralarmierung Passau — Muut osapuolet: Malteser Hilfsdienst e.V. ja Bayerisches Rotes Kreuz

7.11.2009   
            
            
               FI
            
            
               Euroopan unionin virallinen lehti
            
            
               C 267/28
            
         Ennakkoratkaisupyyntö, jonka Oberlandesgericht München (Saksa) on esittänyt 20.7.2009 — Privater Rettungsdienst und Krankentransport Stadler v. Zweckverband für Rettungsdienst und Feuerwehralarmierung Passau — Muut osapuolet: Malteser Hilfsdienst e.V. ja Bayerisches Rotes Kreuz
   (Asia C-274/09)
   2009/C 267/50
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberlandesgericht München
   
      Pääasian asianosaiset
   
   
      Kantaja: Privater Rettungsdienst und Krankentransport Stadler
   
      Vastaaja: Zweckverband für Rettungsdienst und Feuerwehralarmierung Passau
   
      Muut osapuolet: Malteser Hilfsdienst e.V. ja Bayerisches Rotes Kreuz
   
      Ennakkoratkaisukysymykset
   
   Euroopan yhteisöjen tuomioistuimelle esitetään julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY (1) (jäljempänä direktiivi) tulkinnasta EY 234 artiklan 1 kohdan nojalla seuraavat kysymykset:
   
               1)
            
            
               Onko palvelujen (tässä tapauksessa pelastuspalvelujen) suorittamisesta tehtyä sopimusta, jonka mukaan hankintaviranomainen ei suorita maksua välittömästi sopimuksen saajalle, vaan
               
                           a)
                        
                        
                           käyttömaksu suoritettavista palveluista vahvistetaan sopimuksen saajan ja kolmannen osapuolen, joka on myös hankintaviranomainen (tässä tapauksessa sosiaalivakuutuslaitos), välisten neuvottelujen perusteella, ja
                        
                     
                           b)
                        
                        
                           mikäli yksimielisyyteen ei päästä, päätöksen tekee tätä varten nimitettävä välimieselin, jonka päätöksiä kansalliset tuomioistuimet valvovat, ja
                        
                     
                           c)
                        
                        
                           maksusta eivät vastaa välittömästi käyttäjät vaan keskuslaskutusyksikkö, jonka palveluita sopimuksen saajan on lain mukaan käytettävä ja joka maksaa säännöllisesti ennakkomaksut sopimuksen saajalle,
                        
                     pelkästään tällä perusteella pidettävä direktiivin 1 artiklan 4 kohdassa tarkoitettuna palveluja koskevana käyttöoikeussopimuksena — eikä direktiivin 1 artiklan 2 kohdan a ja d alakohdassa tarkoitettuna julkisia palveluhankintoja koskevana sopimuksena?
            
         
               2)
            
            
               Mikäli ensimmäiseen ennakkoratkaisukysymykseen on vastattava kieltävästi, onko kyseessä palveluja koskeva käyttöoikeussopimus silloin, jos julkiseen palveluun liittyvä liiketoiminnallinen riski on vähäinen, koska
               
                           a)
                        
                        
                           lain mukaan palvelujen käyttömaksujen on perustuttava liiketaloudellisten periaatteiden mukaan kilpailukykyisiin kustannuksiin, jotka vastaavat sääntöjenmukaisesta palvelujen suorittamisesta, taloudellisesta ja säästäväisestä liikkeenjohdosta sekä tehokkaasta organisaatiosta koituvia kustannuksia, ja
                        
                     
                           b)
                        
                        
                           käyttömaksut peritään maksukykyisiltä sosiaalivakuutuslaitoksilta ja
                        
                     
                           c)
                        
                        
                           sopimuksen saajalle on varmistettu tietynlainen yksinoikeus palvelun hyödyntämiseen sopimuksessa vahvistetulla alueella,
                        
                     mutta sopimuksen saaja ottaa tämän vähäisen riskin kokonaan itselleen?
            
         
      (1)  EUVL L 134, s. 114.